

**04 martie 2022**

### COMUNICAT DE PRESĂ

***APIA a stabilit cuantumurile ANT-urilor aferente sectoarelor vegetal și zootehnic,***

 ***pentru anul de cerere 2021***

Agenţia de Plăţi şi Intervenţie pentru Agricultură (APIA) informează că **au fost stabilite cuantumurile aferente Ajutoarelor Naţionale Tranzitorii (ANT) pentru anul de cerere 2021** și s-a demarat procesul de autorizare la plată a acestor scheme.

În conformitate cu prevederile *Hotărârii de Guvern nr.294/02.03.2022 pentru aprobarea plafoanelor alocate ajutoarelor naţionale tranzitorii în sectoarele vegetal și zootehnic pentru anul de cerere 2021*, publicată în Monitorul Oficial nr. 211/03.03.2022, **valoarea plafonului este de** **223.976.951 euro** și se asigură de la bugetul de stat, prin Ministerul Agriculturii și Dezvoltării Rurale (MADR).

În tabelele de mai jos regăsiți **cuantumurile** stabilite în conformitate cu actul normativ menționat.

**VEGETAL**

|  |  |  |
| --- | --- | --- |
| **Schema** | **Plafoane HG (euro)** | **Cuantum****(euro/ha)** |
|
| ANT 1 – culturi în teren arabil | 85.301.500 | **11,94** |
| ANT 2-3 – in /cânepă pentru fibră | 5.500 | **8,60** |
| ANT 4 - tutun | 1.656.200 | **2.584,54** |
| ANT 5 - hamei | 84.000 | **355,82** |
| ANT 6 – sfeclă de zahăr | 1.515.500 | **78,13** |

**ZOOTEHNIC**

|  |  |  |
| --- | --- | --- |
| **Schema** | **Plafone HG (euro)** | **Cuantum****(euro/tona lapte/cap animal)** |
| ANTZ 7 – sector lapte bovine | 18.516.917 | **19,04** |
| ANTZ 8 – sector carne bovine | 77.839.917 | **66,28** |
| ANTZ 9 – ovine / caprine | 39.057.417 | **4,73** |

Plățile se efectuează în lei, la cursul valutar de 4,9475 lei pentru un euro, stabilit de Banca Centrală Europeană la data de 30 septembrie 2021 și publicat în Jurnalul Oficial al Uniunii Europene, seria C, nr. 398 din 1 octombrie 2021.

**SERVICIUL RELAŢII CU PUBLICUL ŞI COMUNICARE**